**projektas**

**reg. Nr. T-68**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**DĖL STATUSO SUTEIKIMO PASVALIO RAJONO SAVIVALDYBĖS TERITORIJOJE ESANČIOMS KAPINĖMS**

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žmonių palaikų laidojimo įstatymo 23 straipsnio 2 dalimi ir įgyvendindama Kapinių tvarkymo taisyklių, patvirtintų Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ (su visais aktualiais pakeitimais), 5 punktą, Pasvalio rajono savivaldybės taryba n u s p r e n d ž i a:

1. Suteikti Pasvalio rajono savivaldybėje esančioms kapinėms neveikiančių, riboto laidojimo ir veikiančių kapinių statusą (pridedama).
2. Nustatyti, kad sprendimas:

2.1. skelbiamas Teisės aktų registre ir Pasvalio rajono savivaldybės interneto svetainėje [www.pasvalys.lt](http://www.pasvalys.lt);

2.2. įsigalioja 2023 m. balandžio 1 d.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausiasis specialistas (kultūros vertybių)

Gražvydas Balčiūnaitis

2023-03-09

Pasvalio rajono savivaldybės tarybai

**AIŠKINAMASIS RAŠTAS**

**DĖL STATUSO SUTEIKIMO PASVALIO RAJONO SAVIVALDYBĖS TERITORIJOJE ESANČIOMS KAPINĖMS**

2023-03-09

Pasvalys

**1. Sprendimo projekto rengimo pagrindas.**

Pasvalio rajono savivaldybės (toliau – Savivaldybė) teritorijoje esančių kapinių statusas iki šiol nebuvo teisiškai įformintas. Duomenys apie sprendimo dėl kapinių statuso suteikimo priėmimo subjektą, datą ir numerį turi būti pateikiami Savivaldybės teritorijoje esančių kapinių sąraše, kuris skelbiamas interneto svetainėje [www.pasvalys.lt](http://www.pasvalys.lt).

**2. Sprendimo projekto tikslai ir uždaviniai.**

Suteikti Pasvalio rajono savivaldybės teritorijoje esančioms kapinėms statusą.

**3. Kokios siūlomos naujos teisinio reguliavimo nuostatos ir kokių rezultatų laukiama**

Kapinių tvarkymo taisyklių 5 punkte nurodyta, kad kapinės gali būti priskiriamos neveikiančioms, riboto laidojimo arba veikiančioms, o šis statusas suteikiamas Savivaldybės tarybos sprendimu. Savivaldybės teritorijoje esančių kapinių statusas yra nustatytas ir skelbiamas 2022 m. gruodžio 21 d. Savivaldybės tarybos sprendimu Nr. T1-251, patvirtintame Savivaldybės teritorijoje esančių kapinių sąraše. Tačiau teisiškai kapinių statusas iki šiol nebuvo įformintas. Tarybos sprendimu suteikus kapinėms statusą, sekančiais veiksmais bus atnaujintas Savivaldybėje esančių kapinių sąrašas, įrašant jame būtinus duomenis apie sprendimo dėl kapinių statuso suteikimo priėmimo subjektą, datą ir numerį.

Priėmus sprendimą, bus suteiktas statusas Savivaldybėje esančioms kapinėms ir sudarytos sąlygos galutinai įgyvendinti Kapinių sąrašų sudarymo reikalavimų tvarkos aprašo, patvirtinto Lietuvos Respublikos vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, nuostatas.

**4. Skaičiavimai, išlaidų sąmatos, finansavimo šaltiniai** **–**.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** –.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Iniciatorius **–** Savivaldybės administracijos Strateginio planavimo ir investicijų skyrius, atsakingas – vyriausiasis specialistas Gražvydas Balčiūnaitis.

PRIDEDAMA: lentelė „Pasvalio rajono savivaldybės teritorijoje esančių kapinių statusas“, 8 lapai.

Strateginio planavimo ir investicijų skyriaus

vyriausiasis specialistas Gražvydas Balčiūnaitis